钦定古今图书集成/明伦汇编/氏族典/第252卷 > 张令闻 张令名
## 钦定古今图书集成/明伦汇编/氏族典/第252卷 > 张令闻 张令名

按《山西通志》：“令闻、令名，俱代州生员，兄弟也。祖祯，以
贡任曲沃学训导。父本顺，以贡生未仕。皆志行高洁，
有古人风。令闻兄弟传其家学，志趣不苟，取与必谨，
以狷介自居。李自成陷潼关，入长安，逾河北上，至甲
申二月初八日，攻陷太原，二人遂服衣巾诣孔庙拜
泣阶下，至明伦堂拜师长。抵家，置药醇酒中，兄弟酬”
酢。饮毕，拜别其母，因相对坐于正室而卒。